**Για τους πρωτοετείς και το μάθημα «Ανάπτυξη Δεξιοτήτων Χρήσης Λογισμικών Γενικών Εφαρμογών»**

Το μάθημα «Ανάπτυξη Δεξιοτήτων Χρήσης Λογισμικών Γενικών Εφαρμογών» είναι υποχρεωτικό, έχει εργαστηριακό χαρακτήρα και διδάσκεται στο Α’ και στο Β’ εξάμηνο σπουδών του Τμήματος. Στο Α’ εξάμηνο μπορούν να το δηλώσουν και να το παρακολουθήσουν οι μισοί πρωτοετείς φοιτητές και στο Β’ εξάμηνο οι υπόλοιπου μισοί. Το μάθημα κατά το χειμερινό εξάμηνο του ακαδ. έτους 2020-21 θα διδαχθεί δια ζώσης με όλα τα προβλεπόμενα από τον ΕΟΔΥ μέτρα προστασίας της δημόσιας υγείας, τα τμήματα που θα σχηματιστούν θα είναι αυστηρά 11μέλη, τα μαθήματα θα ξεκινήσουν την πρώτη εβδομάδα του Νοεμβρίου, θα διεξαχθούν συνολικά 12 μαθήματα (τα 10 μέχρι το τέλος του χειμερινού εξαμήνου και τα εναπομείναντα 2 στην αρχή του εαρινού εξαμήνου, μετά τη λήξη της εξεταστικής περιόδου), η παρακολούθηση των μαθημάτων είναι υποχρεωτική, δικαιολογούνται -ανεξαρτήτως λόγου- 2 απουσίες.

Αν η πολιτεία προβεί σε δεύτερο lockdown και απαγορεύσει την δια ζώσης διεξαγωγή μαθημάτων στα πανεπιστημιακά ιδρύματα, το μάθημα θα διακοπεί και σε καμιά περίπτωση δεν θα συνεχιστεί εξ αποστάσεως.

Από την υποχρέωση παρακολούθησης και εξέτασης του μαθήματος εξαιρούνται εκείνοι οι φοιτητές που κατέχουν ήδη πιστοποίηση ECDL ψηφιακών δεξιοτήτων και οι οποίοι, στην περίπτωση αυτή, καλούνται να αποστείλουν σχετικό mail στον υπεύθυνο του μαθήματος με συνημμένο το σκαναρισμένο πιστοποιητικό.

Καλούνται οι πρωτοετείς φοιτητές που επιθυμούν να παρακολουθήσουν το μάθημα «Ανάπτυξη Δεξιοτήτων Χρήσης Λογισμικών Γενικών Εφαρμογών» κατά το χειμερινό εξάμηνο του ακαδ. έτους 2020-21, να αποστείλουν σχετικό mail στον υπεύθυνο του μαθήματος μέχρι και την **Παρασκευή 16/10/2020**. Στη συνέχεια, στη βάση του αριθμού των φοιτητών που θα δηλώσουν πρόθεση παρακολούθησης του μαθήματος, θα ανακοινωθούν ο αριθμός των τμημάτων καθώς και οι ημέρες και ώρες διεξαγωγής τους, και θα κληθούν οι φοιτητές -που θα παρακολουθήσουν το μάθημα- να επιλέξουν τμήμα.

Επισημαίνεται ότι αν οι φοιτητές που θα επιλέξουν να παρακολουθήσουν το μάθημα κατά το χειμερινό εξάμηνο του ακαδ. έτους 2020-21 είναι πολύ λίγοι, και κατά συνέπεια αυτοί που θα επιλέξουν να αφήσουν το μάθημα για να το παρακολουθήσουν κατά το εαρινό εξάμηνο του ακαδ. έτους 2020-21 είναι πάρα πολλοί, δεν μπορεί να δοθεί διαβεβαίωση ότι θα μπορούν όλοι να ενταχθούν σε τμήματα κατά το εαρινό εξάμηνο εφόσον θα συνεχίζεται η πανδημία και θα απαιτείται η συνέχιση λήψης μέτρων, μεταξύ των οποίων και η υποχρέωση λειτουργίας 11μελών τμημάτων (έναντι 22μελών σε εποχή κανονικότητας).

Ο υπεύθυνος του μαθήματος
Π. Πολίτης
Αν. Καθηγητής
τηλ. γραφείου: 2421074985
e-mail: ppol@uth.gr